CELEX: 62009TN0504
Language: el
Date: 2009-12-16 00:00:00
Title: Υπόθεση T-504/09: Προσφυγή της 16ης Δεκεμβρίου 2009 — Völkl κατά ΓΕΕΑ — Marker Völkl (VÖLKL)

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/47
            
         Προσφυγή της 16ης Δεκεμβρίου 2009 — Völkl κατά ΓΕΕΑ — Marker Völkl (VÖLKL)
   (Υπόθεση T-504/09)
   2010/C 37/68
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Völkl GmbH & Co. KG (Erding, Γερμανία) (εκπρόσωπος: C. Raßmann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Marker Völkl International GmbH (Baar, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Σεπτεμβρίου 2009 στην υπόθεση R 1387/2008-1,
            
         
               —
            
            
               να ακυρώσει την απόφαση που εξέδωσε το τμήμα ανακοπών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στις 31 Ιουλίου 2008 επί της ανακοπής αριθ. B 1 003 153, κατά το μέρος κατά το οποίο δέχτηκε την ανακοπή,
            
         
               —
            
            
               να απορρίψει την ανακοπή και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «VÖLKL» για προϊόντα των κλάσεων 3, 9, 18 και 25 (αίτηση καταχωρίσεως αριθ. 4 403 705).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία Marker Völkl International GmbH.
   
      Αντιταχθέν σήμα ή σημείο: Το λεκτικό σήμα «VÖLKL» (διεθνές σήμα αριθ. 571 440) για προϊόντα των κλάσεων 18, 25 και 28.
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών, καθόσον αφορά τη διαπίστωση της ύπαρξης κινδύνου συγχύσεως των συγκρινόμενων σημείων και αναπομπή της υποθέσεως στο τμήμα ανακοπών για την έκδοση νέας αποφάσεως· απόρριψη της προσφυγής ως προς την απόφαση για την απόδειξη της ουσιαστικής χρήσης του σήματος.
   
      Λόγοι ακυρώσεως:
   
   
               —
            
            
               Παραβίαση της αρχής του συζητητικού συστήματος (άρθρο 74, παράγραφος 1, δεύτερο εδάφιο, του κανονισμού (ΕΚ) 40/94 (1)), καθόσον το τμήμα προσφυγών ανέπεμψε την υπόθεση στο τμήμα ανακοπών για την έκδοση αποφάσεως επί προϊόντων τα οποία δεν αφορούσε καν η ανακοπή.
            
         
               —
            
            
               Παραβίαση της απαγορεύσεως της reformatio in pejus, καθόσον το τμήμα προσφυγών δεν έπρεπε να αναπέμψει την υπόθεση στο τμήμα ανακοπών προς τον σκοπό εκτιμήσεως ακόμη και ως προς τα προϊόντα εκείνα για τα οποία το τμήμα ανακοπών είχε ήδη επιτρέψει την καταχώριση.
            
         
               —
            
            
               Παραβίαση της αρχής της εκατέρωθεν ακροάσεως (άρθρο 38, παράγραφος 3, και άρθρο 73, δεύτερο εδάφιο, του κανονισμού 40/94).
            
         
               —
            
            
               Παράβαση των άρθρων 15, παράγραφος 2, στοιχείο α', και 43, παράγραφοι 2 και 3, του κανονισμού 40/94, καθώς και του κανόνα 22, παράγραφος 2, του κανονισμού (ΕΚ) 2868/95 (2), καθόσον το τμήμα προσφυγών κακώς δέχτηκε ότι υπήρχε ουσιαστική χρήση του σήματος της ανακόπτουσας.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (EE L 303, σ. 1).